Om Mundbygningen hos Insekterne. 305 
Mundlemmerne. Sandt nok er det, at Mundlemmerne, som 
anlægges i to parallele Rækker forfra bagtil, efterhaanden ændre 
denne derés oprindelige Stilling, idet Mandiblerne skride stærkt 
ud til Siderne, og. Labialpalperne nærme sig hinanden stærkt 
efter Midtlinien, idet de samtidigt rykke frem henad Munden til. 
Men for at komme frem foran Mandibler og Maxiller hører 
ydermere, at disse to Par Munddeles Metamerer skulle gennem- 
brydes eller forsvinde og Labium voxe fast til Pharynx' Forrand. 
Jeg antager nu rigtignok, at Mandiblernes Metamer helt eller 
for største Parten svinder, men til nogen Reduktion af Maxil- 
lernes Metamer har jeg ikke fundet Spor. 
Embryologernes Eftervisning af Munddelenes første Anlæg 
og af deres Udvikling stemmer altsaa godt overens med den af 
Systematikerne antagne Rækkefølge, og i mange Aar har jeg gaaet 
og pint mig med at bringe den i Samstemning med det af mig 
vundne Resultat, som jeg ikke kunde bekvemme mig til at 
opgive; dertil havde jeg altfor længe studeret Insekternes Mund- 
dele. Og at mine Undersøgelser, i alt Fald for Dipterernes Ved- 
kommende, har en vis Udstrækning, derom kan vel min Afhandling, 
Fluernes Munddele"), tilstrækkeligt borge, ligesom ogsaa min 
lille Opsats om Tungens Udskydelighed hos Steninerne”) viser 
med al ønskelig Tydelighed, saa forekommer det mig, den 
her fremhævede Forbindelse. For mig stod altsaa Labiums 
Forbindelse med Pharynx og dens Stilling som Nr.1 i Rækken 
hos Insekter med fuldstændig Forvandling som et Facit, hvortil 
Studiet af Larve og Imago havde ført mig; men hvorledes dette 
skulde: komme ud, det vidste jeg ikke. 
Det laa nu nær nok, kan man sige, selv at gaa de embry- 
ologiske Undersøgelser efter; men jeg holdtes i lang Tid tilbage 
dels ved min egen Uerfarenhed i denne Slags Undersøgelser 
1) Fluernes Munddele. Trophi Dipterorum. 6 Tavler. 1881. 
?) Tungens Udskydelighed hos Steninerne, en Slægt[-Gruppe] af Staphy- 
linernes Familie, Vid. Med. Nat. Foren. 1884—87. p. 180. Tav. XV 
og XVI. 
